**Forretningsorden for Gjessø Lokalråd**

|  |  |
| --- | --- |
|  |  |
| §1 | Lokalrådet konstituerer sig selv efter ordinært valg og igen efter 2 års virksomhed – med formand, næstformand, kasserer og sekretær.  Lokalrådet tiltræder 1. januar efter ordinært valg. |
|  |  |
| §2 | Lokalrådets beslutninger træffes på møder med almindeligt flertal blandt rådets medlemmer. Rådet er beslutningsdygtigt, når mindst 3 medlemmer er til stede. |
|  |  |
| §3 | Lokalrådets møder indkaldes normalt med 8 dages varsel efter formandens indkaldelse eller når det ønskes af et medlem af lokalrådet, dog mindst en gang i kvartalet.  Lokalrådets ordinære møder fastlægges for 1 år ad gangen.  Dagsorden og referater offentliggøres enten på lokalrådets hjemmeside eller ved opslag lokalt.  Møder kan være lukkede i tilfælde hvor kommunen kræver tavshedspligt. |
|  |  |
| §4 | Lokalrådets formand indkalder til lokalrådets møder og udsender dagsorden, ligesom formanden er ansvarlig for afvikling af mødet og udførelse af rådets beslutninger.  Formanden varetager kontakten til presse og offentlighed, såfremt andet ikke er vedtaget af rådet.  I formandens fravær overtager næstformanden formandens forpligtelser. |
|  |  |
| §5 | Lokalrådets sekretær fører beslutningsprotokol, over lokalrådets møder, evt. med uddybning af emner for at lette forståelsen. Samt varetager korrespondance efter aftale med formanden. |
|  |  |
| §6 | Lokalrådets kasserer fører regnskab over lokalrådets indtægter og udgifter.  Midlerne indsættes på konto i anerkendt pengeinstitut.  Lokalrådets regnskab føres efter regler som er godkendt af Silkeborg Kommune.  Revision af regnskab følger ligeledes regler godkendt af Kommunen. |
|  |  |
| §7 | Lokalrådet vælger en ansvarlig for Lokalrådets hjemmeside, som sørger for at denne regelmæssigt ajourføres. |
|  |  |
| §8 | Lokalrådet tegnes af formand og næstformand eller formand og kasserer.  Lokalrådet kan på et møde udpege et eller flere medlemmer til at repræsentere rådet i særlige sager. |
|  |  |
| §9 | Lokalrådet nedsætter særlige udvalg, som kan suppleres med særligt interesserede borgere samt udefra kommende eksperter. Udvalgets forslag forelægges til godkendelse i Lokalrådet. |
|  |  |
| §10 | Ændringer af Lokalrådets forretningsorden skal fremlægges og godkendes på et borgermøde. |
|  |  |